ஜோர்ஜ் டேனர்
'''ஜோர்ஜ் டேனர்''' அல்லது '''ஜோர்ஜ் டர்னர்''' (''George Turnour Jnr''; 11 மார்ச் 1799 – 10 ஏப்ரல் 1843) [[பிரித்தானியப் பேரரசு|பிரித்தானிய]] குடியேற்றக்கால நிருவாகியும், கல்விமானும், வரலாற்றாளரும் ஆவார். இலங்கைக் குடிமை சேவையின் உறுப்பினராக இருந்த இவர், அரச அதிபர், உதவி குடியேற்ற செயலாளர், பொருளாளர் போன்ற பல பதவிகளை வகித்தவர். இவரே [[பாளி]] மொழியில் எழுதப்பட்ட [[மகாவம்சம்|மகாவம்சத்தின்]] ஓலைச்சுவடிகளை 1937இல் ஆங்கிலத்தில் மொழிபெயர்த்து வெளியிட்டவர்.&lt;ref&gt;[http://mahavamsa.org/mahavamsa/ mahavamsa]&lt;/ref&gt; இவரின் இச்செயலின் நினைவாகவே [[கொழும்பு]] [[கொழும்பு வேத்தியர் கல்லூரி|வேத்தியர்]] கல்லூரியில் டேனர் பரிசு எனும் கௌரவப் பரிசு வழங்கப்படுகிறது. [[ஜேம்ஸ் பிரின்ஸ்செப்]], காப்டன் எட்வர்ட் சிமித் ஆகியோருடன் சேர்ந்து [[அசோகரின் தூண்கள்|அசோகரின் தூண்களின்]] கல்வெட்டுகளை மீண்டும் வெளிக்கொணர்ந்தார்.
 
 == ஆரம்ப வாழ்க்கை ==
 ஜோர்ஜ் டர்னர் [[பிரித்தானிய இலங்கை|இலங்கை]]யில் [[யாழ்ப்பாணம்|யாழ்ப்பாணத்தில்]] 1799 மார்ச் 11 இல் பிறந்தார். இவரது தந்தை ஜோர்ஜ் டர்னர் (மூத்தவர்) பிரித்தானிய அரசியல்வாதி வின்டர்டன் கோமகன் எட்வர்ட் கார்த்-டர்னரின் மகன் ஆவார். ஜோர்ஜ் டர்னர் மூத்தவர் இந்தியாவுக்கு வந்து பிரித்தானியரின் வங்காள பூர்வீகக் காலாட்படையில் இணைந்தார். 1783 இல் 73-வது படைப்பிரிவுடன் இலங்கை வந்தார். 1795 இல், [[யாழ்ப்பாணக் கோட்டை]]யின் துணைத் தளபதியாக நியமிக்கப்பட்டார். பின்னர் 1797 இல் [[மன்னார்க் கோட்டை]]யின் தளபதியானார். இவர் எமிலி டி போசெட் என்பவரைத் திருமணம் புரிந்தார். 1799 இல், [[மன்னார்]] முத்துக்குளிப்பில் இடம்பெற்ற முறைகேடுகள் குறித்து ஆளுநரால் நிறுவப்பட்ட விசாரணைகளைத் தொடர்ந்து, கட்டளைத் தளபதி பதவியில் இருந்து நீக்கப்பட்டார். முத்துக்குளிப்பு &quot;மொத்த மற்றும் கணக்கிட முடியாத மோசடி&quot; என்று கண்டறியப்பட்டதை அடுத்து, ஜோர்ஜ் டர்னர் (மூத்) இலங்கைக்கும் இந்தியாவுக்கும் இடையே வணிகத்தில் ஈடுபட்டார். அதில் அவர் வெற்றியடைய முடியாமல், மீண்டும் 1807 இல் யாழ்ப்பாணம் திரும்பினார். [[வன்னி]]யில் வருவாய் முகவராகப் பணியாற்றினார், பின்னர் 1813 இல் யாழ்ப்பாண உதவி ஆட்சியர், குற்றவியல் நீதவான் போன்ற பதவிகளில் நியமிக்கப்பட்டார். இவர் 1813 ஏப்ரலில் இறந்தார்.&lt;ref&gt;{{Cite web |url=http://www.island.lk/2004/01/04/featur04.html |title=George Turnour: The man who brought world fame to the Mahavamsa |access-date=2021-07-15 |archive-date=2020-02-15 |archive-url=https://web.archive.org/web/20200215003354/http://www.island.lk/2004/01/04/featur04.html |url-status=dead }}&lt;/ref&gt;
 
 இவருடைய ஆறு பிள்ளைகளில் மூத்தவர் ஜோர்ஜ் டர்னர் (இளை). ஏனையோர் எட்வர்ட் ஆர்ச்சர், ஆன் எமிலி, பிரான்செசு, எலிசபெத், ஜேன் ஆகியோராவர். 1811 இல் [[இங்கிலாந்து]] சென்று [[தோமசு மெயிற்லண்ட்|சேர் தோமசு மெயிட்லண்டின்]] ஆதரவில் கல்வியைத் தொடர்ந்தார்.
 
 == அரசுப் பணி ==
 படிப்பை முடிந்து 1820 இலங்கை திரும்பிய இவர், இறைவரி ஆணையரின் உதவியாளராகவும், பின்னர் முதன்மைச் செயலரின் உதவியாளராகவும் பணியாற்றினார். 1822 இல் [[களுத்துறை]] மாவட்ட ஆட்சியராக நியமிக்கப்பட்டார். 1825 இல் [[சப்ரகமுவா மாகாணம்|சப்ரகமுவா மாகாண]] [[மாவட்டச் செயலாளர் (இலங்கை)|அரச செயலாளராக]] நியமிக்கப்பட்டார். 1828 இல் [[கண்டி]]யில் இறைவரி ஆணையராக நியமனம் பெற்றார். 1833 இல் [[மத்திய மாகாணம், இலங்கை|மத்திய மாகாணத்தின்]] முதலாவது அரச முகவராக நியமனம் பெற்றார். 1841 இல், கொழும்பில் குடியேற்றப் பகுதி செயலாளரின் உதவியாளராகவும், பின்னர் பொருளாளராகவும் நியமிக்கப்பட்டார். சுகவீனம் காரணமாக அரசுப் பணியில் இருந்து இளைப்பாறி, 1841 செப்டம்பர் 21 இல் இலங்கையில் இருந்து [[பம்பாய்]] சென்று அங்கிருந்து [[இங்கிலாந்து]] திரும்பினார். 1843 ஏப்ரல் 10 இல் இவர் [[இத்தாலி]]யில் [[நேப்பில்ஸ்|நேப்பிள்சு]] நகரில் தனது 44-வது அகவையில் காலமானார்.
 
 == சிறப்புகள் ==
 இவர் பெரிய பிரித்தானியா மற்றும் அயர்லாந்து ரோயல் ஆசியக் கழகத்தின் மதிப்புறு உறுப்பினராக நியமிக்கப்பட்டார். இவரது இறப்பை அடுத்து, அவரது நினைவாக நிதி திரட்டப்பட்டு [[கண்டி]] புனித பவுல் தேவாலயத்தில் ஒரு நினைவுக் கல் நாட்டப்பட்டது. மீதமான நிதியின் மூலம் [[கொழும்பு றோயல் கல்லூரி]]யில் டேனர் பரிசு எனும் கௌரவப் பரிசு வழங்கப்படுகிறது.&lt;ref&gt;[https://books.google.com/books?id=ivkAAAAAYAAJ&amp;lpg=PR20&amp;ots=5OU1FhviLU&amp;dq=Hon.%20George%20Turnour&amp;pg=PR22#v=onepage&amp;q=Hon.%20George%20Turnour&amp;f=false Journal of the Royal Asiatic Society of Great Britain and Ireland, Volume 8]&lt;/ref&gt;
 
 == ஆக்கங்கள் ==
 * ''History of Ceylon''
 * ''The Mahawanso in Roman Characters with the Translation Subjoined, and an Introductory Essay on Pali Buddhistical Literature. ''  Cotto 1837.
 * ''Eleven Years in Ceylon''
 
 == மேற்கோள்கள் ==
 *{{cite DNB|wstitle=Turnour, George|volume=57}}
 {{reflist}}
 
 == வெளி இணைப்புகள் ==
 *[http://www.angelfire.com/in4/visitsl/cities/mulkirigala/mulkirigala3.htm Mulkirigala (Mulgirigala) Raja Maha Viharaya]
 {{Authority control}}
 
 [[பகுப்பு:1799 பிறப்புகள்]]
 [[பகுப்பு:1843 இறப்புகள்]]
 [[பகுப்பு:இலங்கை வரலாற்றாளர்கள்]]
 [[பகுப்பு:பிரித்தானிய இலங்கை நபர்கள்]]
 [[பகுப்பு:மகாவம்சம்]]